The Show (Reddi-sang)

«The Show» er en sang fra 2022 med det dansk-svenske punkrock-bandet Reddi. Sangen vant Dansk Melodi Grand Prix 2022 og var Danmarks bidrag i Eurovision Song Contest 2022 i Torino i Italia.

Om sangen 
«The Show» er skrevet av Reddi-medlemmene Ihan Haydar og Siggy Savery. De har skrevet den sammen med Julia Fabrin, som også var med på å skrive Eurovision-vinneren «Only Teardrops». Låtskriverne Chief 1 og Remee har også bidratt på låten: begge har vunnet Dansk Melodi Grand Prix tidligere.

Låten ble plukket ut til å delta i finalen i Dansk Melodi Grand Prix 2022 lørdag 5. mars på DR1. I konkurransen gikk Reddi videre til superfinalen, der de til slutt vant med 37 prosent. I etterkant av konkurransen ble «The Show» møtt med negative kritikker fra danske musikkanmeldere og Eurovision-eksperter.

Gjennom seieren ble «The Show» Danmarks bidrag til Eurovision Song Contest 2022. Sangen konkurrerte i semifinale 1 tirsdag 10. mai, hvor den røk ut etter å ha blitt nummer 13 av 17. Dette var andre år på rad at Danmark ble slått ut i semifinalen.

Referanser 

Danske sanger
Sanger fra 2022
Danmarks bidrag til Eurovision Song Contest
Bidrag til Eurovision Song Contest 2022
2022 i Danmark